לאנדרו טרוסארד

**לאנדרו טרוסארד** (בהולנדית: **Leandro Trossard**; נולד ב-4 בדצמבר 1994) הוא כדורגלן בלגי המשחק בעמדת הקיצוני והחלוץ בארסנל ובנבחרת בלגיה.

## קריירת מועדונים
### גנק
טרוסארד הצטרף לאקדמיית הנוער של ראסינג גנק מאקדמיית בוכולט בשנת 2010. הוא הועלה לקבוצה הבוגרת בשנת 2012, וערך את הופעת הבכורה הראשונה שלו ב-13 במאי 2012 במשחק הליגה אותו הפסידה קבוצתו 1–3 לגנט.

במשך מספר עונות נשלח טרוסארד בהשאלה באופן עקבי. כתוצאה מכך, הוא לא הבקיע את שער הליגה הראשון שלו עבור גנק עד יותר מארבע שנים מאוחר יותר, אותו כבש ב-25 בספטמבר 2016 בהפסד 1–4 לקורטרייק.

ב-2013 הושאל לומל. ביולי 2013 הושאל לוסטרלו. ב-17 הופעות ליגה בקבוצה הוא כבש שלושה שערים.

ביולי 2014 הושאל שוב ללומל, ומצא את הרשת 16 פעמים ב-33 משחקי ליגה.

ביולי 2015 הושאל ללוון. הוא ערך את הופעת הבכורה שלו ב-25 ביולי 2015 בהפסד 1–3 למועדון ממנו הושאל, גנק. שער הליגה הראשון שלו עבור הקבוצה הגיע ב-16 באוגוסט 2015 בניצחון 0–2 על שרלרואה. ב-30 משחקי ליגה בלוון הוא כבש שמונה שערים.

### ברייטון אנד הוב אלביון
ממוזער|200px|טרוסארד במדי ברייטון, 2022
ב-26 ביוני 2019 חתם לארבע שנים בברייטון אנד הוב אלביון מהפרמייר ליג.

הוא ערך את הופעת הבכורה שלו בקבוצה ב-17 באוגוסט, משחק בו גם כבש את שערו הראשון בקבוצה בתיקו 1-1 נגד וסטהאם יונייטד. ב-1 באוקטובר 2022 כבש שלושער בתיקו 3-3 של קבוצתו נגד ליברפול באנפילד, בכך הפך לשחקן ברייטון הראשון שכובש שלושער בפרמייר ליג, והראשון שכובש צמד באנפילד מאז 2008, ובסך הכל השחקן השלישי שכובש שלושער באנפילד בפרמייר ליג.
### ארסנל
ב-23 בינואר 2023 חתם על חוזה ארוך טווח בארסנל.

ב-11 בפברואר כבש שער בכורה בקבוצה בתיקו 1–1 נגד ברנטפורד. ב-12 במרץ בישל שלושה שערים במחצית אחת נגד פולהאם, משחק אותו ניצחה ארסנל 3–0. בכך הפך לשחקן הראשון מאז סנטי קאסורלה שכובש שלושה שערים ומבשל שלושה שערים בעונה אחת. בסך הכל סיים את העונה הראשונה שלו בקבוצה עם שער אחד ו-11 בישולים. בעונתו השנייה בקבוצה עונת 2023/2024 הפך טרוסארד לבורג משמעותי בקבוצה, הוא אמנם הרבה לפתוח על הספסל, אך שותף ברב משחקי הקבוצה גם בליגה וגם בליגת האלופות. וסיים את העונה עם 17 שערים ב-46 הופעות בכל המסגרות. בעונת 2024/2025 שותף טרוסארד בכל 38 המשחקים בליגה וכבש 8 שערים ובסך הכל סיים את העונה עם 10 שערים ב-56 הופעות בכל המסגרות.

## קריירה בינלאומית
טרוסארד זומן לנבחרת בלגיה במספר הזדמנויות ולא שותף. הוא ערך את הופעת הבכורה שלו ב-5 בספטמבר 2020 במשחק נגד דנמרק במסגרת ליגת האומות, משחק אותו ניצחה הנבחרת הבלגית 0–2. ב-30 במרץ 2021 ניצחה נבחרת בלגיה 0–8 את נבחרת בלארוס במסגרת מוקדמות מונדיאל 2022. טרוסארד כבש את שערו הראשון בנבחרת באותו משחק והוסיף גם שני בישולים.

טרוסר נבחר להיות חלק מסגל הנבחרת לקראת יורו 2020 שהתקיים בקיץ 2021.

הוא ערך את הופעתו הראשונה בטורניר במשחק נגד פינלנד ב-21 ביוני, הייתה זו השתתפותו היחידה בטורניר שכן בלגיה הודחה כבר בשלב רבע הגמר על ידי איטליה.

נכלל בסגל נבחרת בלגיה לטורניר מונדיאל 2022.

נכלל בסגל נבחרת בלגיה לטורניר יורו 2024.

## חיים אישיים
טרוסארד התחתן עם לאורה הילבן (נולדה ב-24 באוקטובר 1992) ב-2019 איתה הוא בזוגיות מ-2014. לזוג 2 בנים, טיאגו שנולד ב-2017 ואמאדו שנולד ב-2023.

## סטטיסטיקות קריירה
### מועדונים
מעודכן ל-30 בדצמבר 2025

### נבחרת
מעודכן ל-18 בנובמבר 2025

## תארים
**[[גנק (כדורגל)|גנק]]**
* אליפות בלגיה (1): 2018/19
* גביע בלגי (1): 2012/13

**[[וסטרלו (כדורגל)|וסטרלו]]**
* הליגה הבלגית השנייה (1): 2013/14

;ארסנל
* מגן הקהילה (1): 2023

## קישורים חיצוניים

## הערות שוליים

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני ראסינג גנק
קטגוריה:כדורגלני לומל
קטגוריה:כדורגלני וסטרלו
קטגוריה:כדורגלני לוון
קטגוריה:כדורגלני ברייטון אנד הוב אלביון
קטגוריה:כדורגלני ארסנל
קטגוריה:כדורגלני נבחרת בלגיה
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים בלגים באנגליה
קטגוריה:בלגים שנולדו ב-1994